የተከልነውን ብቻ ሳይሆን ተተክሎ ያገኘነው ችግኝ ሁሉ መንከባከብ ያስፈልጋል ተባለ
የአረንጓዴ አሻራ ቀን የችግኝ ተከላ መርሀ ግብር በድሬዳዋ እየተከናወነ እንደሚገኝ የከተማ አስተዳደሩ አስታወቀ።የአስተዳድሩ ም/ከንቲባ አህመድ ቡህ በተለምዶ ከተሞች ፎረም በሚባለው ፓርክ ተገኝተው ችግኝ ከተከሉ በኋላ ባስተላለፉት መልእክት "ድሬዳዋን ከዛፍ ነጥሎ ማሰብ አሳን ከውሀ ነጥሎ የማሰብ ያህል በጣም ከባድ ነው። ምክንያቱም ድሬዳዋና ዛፍ ያላቸው ትስስር ከተቆረቆረችበት ጊዜ የሚጀመርና ዘመናትን ያስቆጠረ በመሆኑ ድሬዳዋን ከዛፎቿ ውበትና ጥላ ነጥሎ ማሰብ አስቸጋሪ ነው።ይህንን ጉዳይ ለማረጋገጥም የድሬዳዋ ከተማነት 'ሀ' ብሎ የተጀመረባትና የከተማችን እምብርት የሆነችው'ከዚራ' ዋነኛ መለያዋ የዛፎቿ ውበት መሆኑንና ከቀደመው ዘመን ጀምሮ የአገራችንአንጋፋና ወጣት ድምፃዊያን በውበትዋ ተስበውና በፍቅሯ ተማርከው በከዚራ ጥላው ስር እያሉ ደጋግመው ማቀንቀናቸውን ማስታወስ ይበቃል ብለዋል።ይህም የድሬዳዋ ሕዝብ ከከተማችን ምስረታ ጀምሮ ሲወርድ ሲዋረድ የመጣ ዛፍ ተክሎ የማሳደግ የዳበረ ነባር ባሕል እንዳለው ከማረጋገጡም ባሻገር እያንዳንዱ ነዋሪ በዚህ ክረምት የተከለውን ችግኝ በራሱ ተነሳሽነት በፍቅር ተንከባክቦ እንደሚያሳድግ መተማመኛ የሚሰጥ ነው" ሲሉም ተናገረዋል።ም/ከንቲባው አክለውም በዚህ አረንጓዴ አሻራችንን በምናኖርበት ቀን ሁላችንም እራሳችን የተከልነውን ብቻ ሳይሆን ተተክሎ ያገኘነው ችግኝ ሁሉ በመልካም ሁኔታ አድጎናትልቅ ዛፍ ሆኖ ለእኛና ለልጆቻችን ውበትና ጥላ እንዲሆነን በጉልበትም ይሁን በገንዘብ በምንችለው ሁሉ የበኩላችንን ለማድረግ ለራሳችን ቃል እንግባ ሲሉም ጥሪአቅርበዋል።(ምንጭ :- የድሬዳዋ ከተማ ከንቲባ ጽ/ቤት) 